Es considera que els antipsicòtics no perden eficàcia amb el temps. El que pot passar és que el trastorn psicòtic evolucioni amb el temps i segons les circumstàncies de la vida, i sigui necessari canviar la dosi o el fàrmac, o afegir tractaments com la psicoteràpia en determinats moments vitals. Per això, és important individualitzar el tractament en cada cas i informar al professional que t'atén de qualsevol canvi en la vida que pugui impactar en la resposta a aquest tractament.